1)

Artikel 69, stk. 6, affattes således: »6. Kommissionen sørger for, at de samlede årlige bevillinger til en medlemsstat i henhold til denne forordning fra ELFUL, der stammer fra EUGFL, Udviklingssektionen, samt fra EFRU, ESF og samhørighedsfonden i henhold til Rådets forordning (EF) nr. 1083/2006 af 11. juli 2006 om generelle bestemmelser for Den Europæiske Fond for Regionaludvikling, Den Europæiske Socialfond og Samhørighedsfonden (4), inklusive bidraget fra EFRU i overensstemmelse med Europa-Parlamentets og Rådets forordning (EF) nr. 1638/2006 af 24. oktober 2006 om almindelige bestemmelser om oprettelse af et europæisk naboskabs- og partnerskabsinstrument (5) og Rådets forordning (EF) nr. 1085/2006 af 17. juli 2006 om oprettelse af et instrument til førtiltrædelsesbistand (Ipa) (6), og fra Den Europæiske Fiskerifond i henhold til Rådets forordning (EF) nr. 1198/2006 af 27. juli 2006 om Den Europæiske Fiskerifond (7), ikke overstiger følgende værdier: — for de medlemsstater, hvis gennemsnitlige BNI pr. indbygger i perioden 2001-2003 er under 40 % af gennemsnittet i EU-25: 3,7893 % af BNP — for de medlemsstater, hvis gennemsnitlige BNI pr. indbygger i perioden 2001-2003 er lig med eller over 40 % og under 50 % af gennemsnittet i EU-25: 3,7135 % af BNP — for de medlemsstater, hvis gennemsnitlige BNI pr. indbygger i perioden 2001-2003 er lig med eller over 50 % og under 55 % af gennemsnittet i EU-25: 3,6188 % af BNP — for de medlemsstater, hvis gennemsnitlige BNI pr. indbygger i perioden 2001-2003 er lig med eller over 55 % og under 60 % af gennemsnittet i EU-25: 3,5240 % af BNP — for de medlemsstater, hvis gennemsnitlige BNI pr. indbygger i perioden 2001-2003 er lig med eller over 60 % og under 65 % af gennemsnittet i EU-25: 3,4293 % af BNP — for de medlemsstater, hvis gennemsnitlige BNI pr. indbygger i perioden 2001-2003 er lig med eller over 65 % og under 70 % af gennemsnittet i EU-25: 3,3346 % af BNP — for de medlemsstater, hvis gennemsnitlige BNI pr. indbygger i perioden 2001-2003 er lig med eller over 70 % og under 75 % af gennemsnittet i EU-25: 3,2398 % af BNP — derefter vil det maksimale overførselsbeløb blive nedsat med 0,09 procentpoint af BNP for enhver trinvis forøgelse på 5 procentpoint af den gennemsnitlige BNI pr. indbygger i perioden 2001-2003 sammenlignet med gennemsnittet i EU-25. Kommissionens beregning af BNP er baseret på de statistikker, der blev offentliggjort i april 2005. Som fremskrevet af Kommissionen i april 2005 anvendes de enkelte nationale vækstrater for perioden 2007-2013 særskilt for hver medlemsstat. Hvis det i 2010 fastslås, at en medlemsstats kumulerede BNP i perioden 2007-2009 er afveget med mere end ± 5 % fra det kumulerede BNP anslået i henhold til andet afsnit, også som følge af ændrede valutakurser, vil de efter første afsnit tildelte beløb til denne medlemsstat i denne periode blive tilpasset i overensstemmelse hermed. Den samlede nettovirkning af disse justeringer, hvad enten den er positiv eller negativ, må ikke overstige 3 mia. EUR. Hvis nettovirkningen er positiv, må de samlede yderligere ressourcer under alle omstændigheder ikke overstige forskellen mellem de uudnyttede og de maksimale ressourcer, som strukturfondene og Samhørighedsfonden råder over til forpligtelser for årene 2007-2010. De endelige justeringer vil blive fordelt ligeligt over årene 2011-2013. For at afspejle værdien af den polske zloty i referenceperioden skal resultatet af anvendelsen af de procentsatser, der er angivet for Polen i første afsnit ganges med en koefficient på 1,04 for perioden op til den gennemgang, der er nævnt i dette afsnit.